Document ID: /roh_data/filtered/fineweb-2-filterrobots_roh.jsonl.gz/4629

La Svizra duai introducir il temp da stad ed uschia avair il medem temp sco ils pajais vischinants, quai han il parlament e la regenza decidì il 1977. Ma igl ha dà in referendum e sinaquai ha il suveran decidì cleramain da betg introducir il temp da stad. Surtut la PPS dal chantun Turitg cun Christoph Blocher a la testa, sco era ils purs, han cumbattì quai.
Il 1980 ha la Confederaziun dà in'ulteriura emprova. Puspè ha quai dà opposiziun, questa giada dentant senza success. Uschia ha la Svizra introducì il 1981 il temp da stad, uschia sco el vala anc il di dad oz.
RR actualitad 08:00